၂၀၁၄ အာရှလူငယ် ယူ-၁၉ ချန်ပီယံရှစ်ပြိုင်ပွဲ ခြေစစ်ပွဲ

၂၀၁၄ အာရှလူငယ်ယူ-၁၉ ချန်ပီယံရှစ်​​ခြေစစ်ပွဲသည် ၂၀၁၄ အာရှလူငယ်ယူ-၁၉ ချန်ပီယံရှစ်ပြိုင်ပွဲ ​နောက်ဆုံးအဆင့်​ အတွက် ရည်ရွယ်ကျင်းပ​သော ​ခြေစစ်ပွဲဖြစ်သည်။
ထို​ခြေစစ်ပွဲစဉ်များကို ​၂၀၁၃ ခုနှစ် အောက်တိုဘာလ ၃ ရက် မှ ၁၂ ရက်အထိကျင်းပခဲ့သည်။

ပြိုင်ပွဲပုံစံ
ခြေစစ်ပွဲကိုအာရှနိုင်ငံ​ပေါင်း ၄၀ မှ ဝင်​ရောက်ယှဉ်ပြိုင်ခဲ့ပြီး ​ခြေစစ်ပွဲ​အောင် ၁၅ သင်းကို​ရွေးချယ်ခဲ့သည်။ ​ခြေစစ်ပွဲဝင် နိုင်ငံ​ပေါင်း ၄၀ ကို ၅ သင်း သို့မဟုတ် ၄ သင်းပါဝင်​သောအုပ်စု ၉ ခုခွဲ​ကာ အ​နောက်အာရှဇုန်တွင် ၅ သင်းပါဝင်​သောအုပ်စု ၂ အုပ်စု နှင့် ၄ သင်းပါဝင်​သော အုပ်စု ၃ အုပ်စု စုစု​ပေါင်း ၅ အုပ်စု၊ အ​ရှေ့အာရှဇုန်တွင် ၅ သင်းပါဝင်​သောအုပ်စု ၂ အုပ်စု၊ ၄ သင်းပါဝင်​သောအုပ်စု ၂ အုပ်စု စုစု​ပေါင်း ၄ အုပ်စုဖြင့် ကျင်းပခဲ့သည်။ ခြေစစ်ပွဲစဉ်များကို အာရှ​ဘောလုံးအဖွဲ့ချုပ်မှ သတ်မှတ်​​ရွေးချယ်ထား​သော အိမ်ရှင်နိုင်ငံများတွင်  တစ်​​ကျော့တည်းကျင်းပခဲ့ကာ အုပ်စု ၉ ခု၏ ပထမရအသင်းများ နှင့် အ​ကောင်းဆုံးဒုတိယ ၆ သင်းတို့သည် ​​ခြေစစ်ပွဲ​အောင်အသင်းများအဖြစ် ၂၀၁၄ ခုနှစ်တွင် ကျင်းပသည့်နောက်ဆုံးအဆင့်ပြိုင်ပွဲသို့ အိမ်ရှင် မြန်မာ အသင်းနှင့်အတူ ယှဉ်ပြိုင်ခွင့်ရခဲ့သည်။

မဲခွဲမှုနှင့်အဆင့်သတ်မှတ်ချက်များ
​ခြေစစ်ပွဲစဉ်များအတွက် အုပ်စုများကို ၂၀၁၃ ခုနှစ် ဧပြီလ ၂၆ ရက်တွင် မ​လေးရှားနိုင်ငံ၏မြို့​တော် ကွာလာလမ်ပူမြို့ရှိ အာရှ​ဘောလုံးအဖွဲ့ချုပ်၏ရုံးချုပ်၌ မဲခွဲခဲ့သည်။ မဲခွဲရာတွင် ၂၀၁၂ အာရှလူငယ်ယူ-၁၉ ချန်ပီယံရှစ်ပြိုင်ပွဲ တွင် ရရှိခဲ့​သောအဆင့်သတ်မှတ်ချက်များအလိုက် မဲအိုး ၁ မှ ၄ အထိ ၄ အိုးခွဲထားသည်။ ထို့​နောက် အဆင့်နိမ့်အသင်းများ ပါဝင်​သော မဲအိုး ၄ မှအသင်းများကိုဦးစွာမဲနှိုက်၍ထိုမှတစ်ဆင့် မဲအိုး ၃၊ ၂၊ ၁ ဟူ၍အစဉ်လိုက်မဲနှိုက်သွားသည်။ ခြွင်းချက်အ​​နေဖြင့် မဲခွဲရာတွင် ခြေစစ်ပွဲကျင်းပမည့်နိုင်ငံများ တစ်အုပ်စုတည်းမကျ​စေရန်အတွက် အိမ်ရှင်ကျင်းပခွင့်ရနိုင်ငံပါ​သော အုပ်စု ထွက်​ပေါ်လာလျှင် ထိုအုပ်စု၌ အခြားအိမ်ရှင်နိုင်ငံများကို မပါဝင်​စေဘဲ အိမ်ရှင်ကျင်းပမည့်နိုင်ငံ မထွက်​ပေါ်လာ​သေး​သော အုပ်စုတွင် ပါဝင်​စေခဲ့သည်။

 သည် ​ယခုပြိုင်ပွဲ၏ အိမ်ရှင် ဖြစ်​သော​ကြောင့် ​ခြေစစ်ပွဲ ယှဉ်ပြိုင်စရာမလိုဘဲ ​နောက်ဆုံးအဆင့်သို့ အလိုအ​လျောက်ယှဉ်ပြိုင်ခွင့်ရရှိခဲ့သည်။  

​အောက်​ဖော်ပြပါနိုင်ငံများသည် ​ခြေစစ်ပွဲဝင်​ရောက်ယှဉ်ပြိုင်ခြင်းမရှိပါ။

မြောက်မာရီယာနာကျွန်းစု

အသက်ကန့်သတ်ချက်
၁၉၉၅ ဇန်နဝါရီလ ၁ ရက် နှင့် ​နောက်ပိုင်း​​မွေးဖွား​သော ကစားသမား များကို ​ခြေစစ်ပွဲတွင် ပါဝင်ယှဉ်ပြိုင်ခွင့်ပြုထားသည်။

အုပ်စုရလဒ်များ
အကယ်၍ အုပ်စုပွဲစဉ်များပြီးဆုံးချိန်တွင် အုပ်စုတွင်း ၂ သင်းသို့မဟုတ် ၂ သင်းနှင့်အထက် ရမှတ်များတူညီ​နေပါက ​အောက်ပါစည်းမျဉ်းများဖြင့်ဆုံးဖြတ်သည်။

၁။ ထိုအသင်းများ၏ထိပ်တိုက်​​​​​​ကစားခဲ့​သောပွဲစဉ်များမှ ရမှတ်ပိုများသည့်အသင်း

၂။ ထိုအသင်းများ၏ထိပ်တိုက်ကစားခဲ့​သောပွဲစဉ်များမှ ဂိုးကွာခြားချက် (+) ပိုများသည့်အသင်း

၃။ ထိုအသင်းများ၏ထိပ်တိုက်ကစားခဲ့​သောပွဲစဉ်များမှ သွင်းဂိုးပိုများသည့်အသင်း

၄။ အုပ်စုတွင်းပွဲစဉ်များတွင် ဂိုးကွာခြားချက် (+) ပိုများသည့်အသင်း

၅။ အုပ်စုတွင်းပွဲစဉ်များတွင် သွင်းဂိုးပိုများသည့်အသင်း

၆။ အကယ်၍ အမှတ်တူ ၂ သင်းသာရှိပြီး ထို ၂ သင်းစလုံးသည် အုပ်စု​နောက်ဆုံးပွဲ၌ ထိပ်တိုက်ကစားရကာ ပွဲပြီးဆုံးချိန်အထိ အ​ပေါ်အချက်များအားလုံးတူညီ​​နေပါက ပင်နယ်တီ အဆုံးအဖြတ်ခံယူရာတွင် အနိုင်ရသည့်အသင်း

၇။ အကယ်၍ အမှတ်စဉ် (၆) အကြုံးမဝင်ပါက အုပ်စုတွင်းပွဲစဉ်များတွင် အဝါကတ် အနီကတ် ပြသခံရမှု နည်းသည့်အသင်း

အကယ်၍ အ​ပေါ်အချက်များ အားလုံးတူညီ​နေပါက မဲနှိုက်ဆုံးဖြတ်မည်။

အ​နောက်အာရှ

အုပ်စု (က)
အုပ်စု (က) ပွဲစဉ်များကို ကာတာနိုင်ငံ၌ကျင်းပခဲ့သည်။
စံ​တော်ချိန်မှာ ကာတာစံ​တော်ချိန်(UTC+03:00) ဖြစ်သည်။

အုပ်စု (ခ)
အုပ်စု (ခ) ပွဲစဉ်များကို ​​ဂျော်ဒန်နိုင်ငံ၌ ကျင်းပခဲ့သည်။
စံ​တော်ချိန်မှာ ​​ဂျော်ဒန်စံ​တော်ချိန်(UTC+03:00) ဖြစ်သည်။

အုပ်စု (ဂ)
အုပ်စု (ဂ) ပွဲစဉ်များကို အီရတ်နိုင်ငံ၌ ကျင်းပခဲ့သည်။
စံ​တော်ချိန်မှာ အီရတ်စံ​တော်ချိန် (UTC+03:00) ဖြစ်သည်။

အုပ်စု (ဃ)
အုပ်စု (ဃ) ပွဲစဉ်များကို အီရန်နိုင်ငံ၌ ကျင်းပခဲ့သည်။ စံ​တော်ချိန်မှာ အီရန်စံ​တော်ချိန်(UTC+03:00) ဖြစ်သည်။

အုပ်စု (င)
အုပ်စု (င) ပွဲစဉ်များကို ပါလက်စတိုင်းနိုင်ငံ၌ ကျင်းပခဲ့သည်။ စံ​တော်ချိန်မှာ ပါလက်စတိုင်းစံ​တော်ချိန် (UTC+03:00) ဖြစ်သည်။

အ​ရှေ့အာရှဇုန်

အုပ်စု (စ)
အုပ်စု (စ) ပွဲစဉ်များကို ​မ​လေးရှားနိုင်ငံ၌ကျင်းပခဲ့သည်။ စံ​တော်ချိန်မှာ ​မ​လေးရှားစံ​တော်ချိန် (UTC+08:00) ဖြစ်သည်။

အုပ်စု (ဆ)
အုပ်စု (ဆ) ပွဲစဉ်များကို အင်ဒိုနီးရှားနိုင်ငံ၌ကျင်းပခဲ့သည်။ စံ​တော်ချိန်မှာ အ​နောက်အင်ဒိုနီးရှားစံ​တော်ချိန် (UTC+07:00) ဖြစ်သည်။

အုပ်စု (ဇ)
အုပ်စု (ဇ) ပွဲစဉ်များကို ထိုင်းနိုင်ငံ၌ကျင်းပခဲ့သည်။ စံ​တော်ချိန်မှာ ထိုင်းစံ​တော်ချိန် (UTC+07:00) ဖြစ်သည်။

အုပ်စု (ဈ)
အုပ်စု (ဈ) ပွဲစဉ်များကို တရုတ်နိုင်ငံ၌ကျင်းပခဲ့သည်။ စံ​တော်ချိန်မှာ တရုတ်စံ​တော်ချိန် (UTC+08:00) ဖြစ်သည်။

အ​ကောင်းဆုံး အုပ်စုဒုတိယအသင်းများ သတ်မှတ်ခြင်း
အ​ကောင်းဆုံးအုပ်စုဒုတိယအသင်း ၆ သင်း ​ရွေးချယ်ရာတွင် အုပ်စု (ဂ) နှင့် (င) တို့တွင် ၃ သင်းသာပါဝင်​သော​​ကြောင့် အုပ်စုဒုတိယအသင်းများ ညီတူညီမျှဖြစ်​စေရန် ၄ သင်းပါဝင်​သောအုပ်စု (ဃ)၊(စ)၊(ဆ)၊(ဇ) နှင့် (ဈ) တို့တွင် အုပ်စုဒုတိယအသင်းများနှင့်​အုပ်စုအောက်ဆုံးအသင်းများ၏ ထိပ်တိုက်​​​တွေ့ဆုံခဲ့​​သောရလဒ်များကိုမတွက်ချက်ဘဲ ရလာ​သော ထိုအုပ်စုဒုတိယအသင်းများ၏ရလဒ်များကိုကြည့်၍ဆုံးဖြတ်ခဲ့သည်။ အလားတူ ၅ သင်းပါဝင်​သော အုပ်စု (က) နှင့် (ခ) တို့မှအောက်ဆုံး ၂ သင်းစီနှင့် ၎င်းတို့အုပ်စုနှင့်သက်ဆိုင်ရာအုပ်စုဒုတိယအသင်းတို့၏ ​တွေ့ဆုံမှုရလဒ်များကိုမတွက်ဘဲ ရလာ​သော ယင်းအုပ်စုဒုတိယအသင်းများ၏ရလဒ်များကိုကြည့်ကာဆုံးဖြတ်ခဲ့သည်။

ထိုကဲ့သို့​ရွေးချယ်ရာတွင် ​အောက်ပါအချက်များဖြင့်ဆုံးဖြတ်ခဲ့သည်။

၁။ ရမှတ်ပိုများသည့်အသင်း

၂။ ဂိုးကွာခြားချက် (+) ပိုများသည့်အသင်း

၃။ သွင်းဂိုးပိုများသည့်အသင်း

၄။ အဝါကတ်၊ အနီကတ်ပြသခံရမှု ပိုနည်းသည့်အသင်း

အကယ်၍ အထက်ပါ ၄ ချက်များအားလုံးတူညီနေပါက မဲနှိုက်ဆုံးဖြတ်မည်။

ကိုးကား

အာရှတိုက်ရှိ အားကစား